Case ID: 1013517
Sentence 0: TƏSVİRİ HİSSƏ İddiaçı cavabdeh Azərbaycan Respublikası Vergilər Nazirliyi yanında Bakı Vergilər Departamentinə qarşı iddia ərizəsi ilə 2 saylı Bakı İnzibati-İqtisadi Məhkəməsinə müraciət edərək, xxxx 2004-cü il tarixdə vergi orqanlarında yenidən qeydiyyatdan keçərək fəaliyyət göstərdiyi gündən dövlət büdcəsinə olan vergi öhdəliklərini lazımınca yerinə yetirdiyini, cavabdehin xxxx 2015-ci il tarixli Qərarına əsasən, iddiaçının fəaliyyətinin yoxlanılması məqsədilə yenidən növbədənkənar səyyar vergi yoxlamasının təyin edildiyini, iddiaçının xxxx 2014-cü il tarixdən xxxx 2015-ci il tarixədək olan dövr əhatə olunmaqla növbədənkənar səyyar vergi yoxlamasının keçirildiyini və nəticəsinin xxxx 2016-cı il tarixli aktla rəsmiləşdirildiyini, səyyar vergi yoxlaması aktı ilə mənfəət vergisinin 300,04 manat, əlavə dəyər vergisinin 28.176,58 manat məbləğində, mədən vergisinin 9.800,98 manat, sadələşdirilmiş verginin 1249,72 manat azaldılmasının aşkar edildiyini, Departamentin “Vergi ödəyicisinin vergi qanunvericiliyinin pozulmasına görə məsuliyyətə cəlb edilməsi haqqında” xxxx 2016-cı il tarixli qərarına əsasən, səyyar vergi yoxlaması aktı təsdiq edilmiş və ümumilikdə 19.763,67 manat məbləğində maliyyə sanksiyasının tətbiq edildiyini, müəssisə tərəfindən cavabdeh təşkilata Vergilər Nazirliyinə müraciət edilsə də, əsassız olaraq təmin edilmədiyini, sonuncu dəfə müəssisə tərəfindən cavabdehə inzibati şikayət verilsə də, Nazirliyin xxxx 2016-ci il tarixli “xxxx” qərarı ilə təmin edilmədiyini, Müəssisənin aparılmış səyyar vergi yoxlamasının nəticəsi üzrə tərtib olunmuş səyyar vergi yoxlaması aktı və həmin aktın nəticələri üzrə “Vergi ödəyicisinin vergi qanunvericiliyinin pozulmasına görə məsuliyyətə cəlb edilməsi haqqında” çıxarılmış xxxx 2016-cı il tarixli qərarın qüvvədə saxlanıldığını, səyyar vergi yoxlaması aktı ilə vergilərin azaldılmasının aşkar edildiyi göstərilsə də, yoxlayıcı tərəfindən bu istiqamətdə düzgün araşdırma aparılmadığını, yoxlama ilə mütəxəssis və ekspert rəylərinə əsasən müəssisənin sadələşdirilmiş vergi ödəyicisi olduğu dövr üzrə vergiyə cəlb olunan dövriyyəsinin 76.635,95 manat və ondan verginin 1.532,72 manat olduğu müəyyən edilərək 1.249,72 manat əlavə dəyər vergisinin hesablandığını bildirərək, İddiaçındə aparılmış səyyar vergi yoxlamasının nəticəsi üzrə tərtib olunmuş xxxx 2016-cı il tarixli, ********** nömrəli səyyar vergi yoxlaması aktının və həmin aktın nəticələri üzrə “Vergi ödəyicisinin vergi qanunvericiliyinin pozulmasına görə məsuliyyətə cəlb edilməsi haqqında” çıxarılmış xxxx 2016-cı il tarixli, **********nömrəli qərarının ləğv edilməsi və hesablanmış vergilərin azaldılması barədə qərar qəbul edilməsini xahiş etmişdir.